220 C. PLINII HIST. NAT. LIB. XXXVI. 



bat, nec tota, sed intra centum millia passuum circa 

 Segobricam urbem : jam et Cypros, et Cappadocia, et 

 Sicilia, et nuper inventum Africa : postferendos omnes 

 tamen Hispani, et Cappadoci, mollissimis et amplis- 

 simae magnitudinis, sed obscuris. Sunt et in Bononiensi 

 Italiae parte brves , maculosi , complexu silicis alligati , 

 quorum tamen appareat natura similis eis, qui in Hi- 

 spania puteis effodiuntur profunda altitudine. Necnon et 

 saxo inclusus sub terra invenitur, extrahiturque , aut 

 exciditur. Sed majori parte fossili natura , absolutus 

 segmenti modo , numquam adhuc quinque pedum lon- 

 gitudine amplior. Humorem hune terrae quidam autu- 

 mant crystalli modo glaciari. Et in lapidem concreseere 

 manifesto apparet, quod quum ferae decidere in puteos 

 taies, medullae in ossibus earum post unam hiemem in 

 eamdem lapidis naturam figurantur. Invenitur et niger 

 aliquando. Sed candido natura mira, quum sit mollitia 

 nota, perpetiendi soles rigoresque : nec senescit, si modo 

 injuria non arsit, quum hoc etiam in csementis multo- 

 rum generum accidat. Invenere et alium usum in ra- 

 mentis quoque , Circum maximum ludis Circensibus 

 sternendi , ut sit in commendatione candor. 



Phengites. 

 XLVI. Nerone principe in Cappadocia repertus est 



